Informácie o nehnuteľnosti
Ponúkame exkluzívne na predaj luxusne a moderne zariadený 5-izbový rodinný dom v najnovšej zástavbe RD, na konci slepej ulice v obci Šenkvice, okres Pezinok.
Rodinný dom je trojúrovňový a má charakter bungalovu. Ide o novostavbu, skolaudovanú v auguste 2017. Dom má dva vstupy. Hlavným vstupom sa dostaneme do predsiene s priestranným šatníkom, kde sa nachádza elektrický vrátnik s kamerovým systémom. Veľké sklenené zásuvné dvere nám otvárajú vstup do ďalších priestorov rodinného domu.
Ďalšiu časť domu tvorí veľkolepá obývačka prepojená s kuchyňou, ktorá je naozaj dominantou tohto rodinného domu. V obývacej časti je moderný krb na drevo, s otváravo - výsuvnými dvierkami. Vysoký, viacúrovňový strop zo sadrokartónu, vloženou drevenou rampovou s bodovým osvetlením a to v každej úrovni zvlášť, vytvára atmosféru pokoja a relaxu.
Sedačka v tvare U je vyrobená na mieru, s funkciou rozloženia, s elektricky ovládaným kreslom a polohovateľnými opierkami hlavy. TV skrinka a knižnica taktiež vyrobené na mieru, dotvárajú interiér obývačky. Nachádza sa tam aj klimatizačná jednotka zn. Panasonic s funkciou ohrevu a chladenia, s ionizačným protialergénnym systémom. Z obývacej časti sa dá vyjsť aj na priestrannú terasu krytú svetlíkom.
Kuchynskú časť tvorí kuchynská linka vyrobená na mieru so vstavanými spotrebičmi ako, chladnička s mrazničku, mikrovlna rúra, teplovzdušná rúra, elektrická varná doska a umývačka riadu, všetko zn. Bosch. Kuchynský drez je granitový zn. Blanco s pákovou zmiešavacou batériou. Ostrovček s podsvietenými sklenenými skrinkami plní funkciu aj barového pultu. Z kuchyne je rafinovaný vstup cez kuchynskú linku do príručnej priestrannej špajze.
Z obývacej časti je vstup do ďalšej izby, ktorá je atypická. Z troch strán je lemovaná francúzskymi veľkoplošnými 7 komorovými oknami s izolačným trojsklom, na ktorých sú vonkajšie hliníkové žalúzie Z-70 na diaľkové ovládanie a vnútorné žalúzie. Okrem posuvných dverí, ktoré umožňujú ľahký prístup k výrivke, je z miestnosti aj priamy výstup na pozemok klasickými uzamykateľnými dverami. Miestnosť je navyše opatrená aj vetračkami so sieťkami. Toho času táto izba slúži ako zimná záhrada. Z tejto izby je ešte vstup do technickej miestnosti, spojenej s práčovňou. Nachádza sa tam 150 l kotol Mora s tepelným čerpadlom, automatická práčka zn. Samsung a umývadlo s pákovou zmiešavacou batériou.
V ďalšej časti domu, v tkz. nočnej, oddychovej časti sa nachádzajú 3 samostatné izby. Prvá slúži toho času ako pracovňa s nábytkom na mieru, ďalšia izba je momentálne využívaná ako šatník s veľkým závesno – policovým úložným priestorom. Tretia izba je spálňa, so svetelnou rampou a vlastnou kúpeľňou, ktorá je oddelená sklenenými posuvnými dverami. V kúpeľni s vyvýšeným stropom je zapustená vaňa značky Santech s podsvietením a batériou s vývodom z vane, umývadlo so skrinkou a závesné WC značky Laufen. Batérie sú od nemeckého výrobcu Villeroy & Boch.
Všetky 3 izby majú samostatné východy do záhrady terasovými dverami, ktoré sú opatrené ešte sieťovými dverami. Túto časť domu spája chodba s vysokým stropom, po dĺžke ktorej je na mieru vyrobená vstavaná skriňa. Nachádza sa tu aj ďalšia klimatizačná jednotka zn. Panasonic. Z chodby je vstup aj do samostatnej kúpeľne s veľkým sprchovacím kútom, závesným WC a umývadlom značky Roca. Steny aj podlaha sú obložené veľkoformátovými mramorovými doskami. Okrem podlahového vykurovania je v tejto miestnosti aj chrómový nástenný radiátor.
Podlahová plocha domu, vrátane príslušenstva, bez plochy terasy a garáže je 176 m2. Plocha samostatnej garáže s príručným skladom, je 47 m2. Pozemok je rovinatý, slnečný s výhľadom na vinice a vzdialené pohorie Karpát a jeho celková výmera je 654 m2. Orientácia domu je JV–SZ.
Okná v celom dome sú biele plastové otváravé a otváravo sklopné, 7 komorové s izolačným trojsklom, s hliníkovými vonkajšími elektricky ovládajúcimi žalúziami Z-70 a sieťkami proti hmyzu. Vstupné dvere sú plastové, moderného vzhľadu. Interiérové dvere sú plné dyhované osadené v obložkových zárubniach. Omietky v celom dome sú vápenno-cementové bielej farby a stropy sú sadrokartónové.
V hygienických priestoroch je obklad stien a podlahy keramický. V izbách a kuchyni sú vinylové parkety. V predsieni a v chodbách je na zemi taliansky čierny mramor.
Samostatne stojaca priestranná garáž o výmere 47 m2 je s automaticky otváracou bránou na diaľkové ovládanie a je vykurovaná radiátorom. V oddelenom príručnom sklade sa nachádza obslužný pult zavlažovacieho systému.
Obvodové múry sú z tehál a sú zateplené. Strecha je rovná 3- úrovňová, opatrená kvalitnou hydroizolačnou fóliou Fatrafol. V každej izbe je vývod na TV a internet. V celom dome vrátane príručného skladu v garáži je podlahové kúrenie. Záhrada okolo domu je s trávnatým kobercom s automatickou 4-zónovou závlahou, bodovými svetlami, okrasnými stromami, viničom a záhonmi ruží.
V záhrade sa nachádza aj vírivka od výrobcu VAJDA Spas pre 5 osôb s odnímateľným termo krytom, ktorá vyniká ergonomickým a komfortným usporiadaním v súlade s modernými trendmi a dizajnom, inštalovaná v 04/2019. Filtrácia vírivky je na báze ionizácie, ovládanie prostredníctvom digitálneho displeja, s možnosťou ovládania aj cez smart telefon.
Celý pozemok je ohraničený plotom z jednej strany z betónových tvárnic ABW s kovovou výstuhou v kombinácii z ďalšej strany s 3D profilmi a s pletivom zo strany od viníc. Vstupná brána je na diaľkové ovládanie. Prístupová cesta od brány ku garáži je vyhrievaná ovládaná senzorom, čo oceníte hlavne v zimných mesiacoch. K domu prislúcha aj podiel na prístupovej ceste, ktorá vedie od hlavnej komunikácie.
Dom sa nachádza v lokalite s kompletnou občianskou vybavenosťou. V pešej dostupnosti od vlakovej stanice, cca 10-15 minút chôdze. Dobré spojenie do Bratislavy, cca 24 minút vlakom na hlavnú stanicu.
Mesačné náklady na bývanie pre 2 osoby sú 100 € vrátane energií. Kúpna cena je vrátane nábytku, ktorý je uvedený v ponuke, vírivky, provízie RK a právneho servisu nášho advokáta. Nehnuteľnosť je možné financovať aj prostredníctvom hypotéky, s ktorou vám radi pomôžeme.